CELEX: 32019D1713
Language: da
Date: 2019-10-09 00:00:00
Title: Kommissionens Gennemførelsesafgørelse (EU) 2019/1713 af 9. oktober 2019 om fastlæggelse af formatet for de oplysninger, medlemsstaterne skal stille til rådighed i forbindelse med rapportering om gennemførelsen af Europa-Parlamentets og Rådets direktiv (EU) 2015/2193 (meddelt under nummer C(2019) 7133) (EØS-relevant tekst)

11.10.2019   
               
               
                  DA
               
               
                  Den Europæiske Unions Tidende
               
               
                  L 260/65
               
            
         KOMMISSIONENS GENNEMFØRELSESAFGØRELSE (EU) 2019/1713
         af 9. oktober 2019
         om fastlæggelse af formatet for de oplysninger, medlemsstaterne skal stille til rådighed i forbindelse med rapportering om gennemførelsen af Europa-Parlamentets og Rådets direktiv (EU) 2015/2193
         (meddelt under nummer C(2019) 7133)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2015/2193 af 25. november 2015 om begrænsning af visse luftforurenende emissioner fra mellemstore fyringsanlæg (1), særlig artikel 11, stk. 2, og
         ud fra følgende betragtninger:
         
                     (1)
                  
                  
                     I henhold til artikel 11, stk. 2, i direktiv (EU) 2015/2193 skal medlemsstaterne senest den 1. januar 2021 forelægge Kommissionen en rapport med et overslag over de samlede årlige emissioner af carbonmonoxid (CO) fra mellemstore fyringsanlæg.
                  
               
                     (2)
                  
                  
                     I henhold til artikel 11, stk. 3, første afsnit, i direktiv (EU) 2015/2193 skal Kommissionen stille et elektronisk rapporteringsværktøj til rådighed for medlemsstaterne.
                  
               
                     (3)
                  
                  
                     I henhold til artikel 11, stk. 3, andet afsnit, i direktiv (EU) 2015/2193 præciserer Kommissionen de tekniske formater for rapportering for at forenkle og strømline rapporteringsforpligtelserne for medlemsstaterne.
                  
               
                     (4)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 75, stk. 1, i Europa-Parlamentets og Rådets direktiv 2010/75/EU (2), som omhandlet i artikel 15 i direktiv (EU) 2015/2193 —
                  
               VEDTAGET DENNE AFGØRELSE:
         
            Artikel 1
            I forbindelse med rapportering til Kommissionen af et overslag over de samlede årlige emissioner af carbonmonoxid (CO), jf. artikel 11, stk. 2, i direktiv (EU) 2015/2193, anvender medlemsstaterne det spørgeskema, der er angivet i bilaget til denne afgørelse.
            Medlemsstaterne anvender det elektroniske rapporteringsværktøj, der stilles til rådighed af Kommissionen, jf. artikel 11, stk. 3, første afsnit, i direktiv (EU) 2015/2193, til at rapportere de oplysninger, der er angivet i bilaget til denne afgørelse.
         
         
            Artikel 2
            De oplysninger, der er angivet i bilaget til denne afgørelse, forelægges for rapporteringsåret 2019, medmindre andet fremgår af bilaget.
            De oplysninger, der er angivet i bilaget til denne afgørelse, forelægges senest den 1. januar 2021.
         
         
            Denne afgørelse er rettet til medlemsstaterne.
            Udfærdiget i Bruxelles, den 9. oktober 2019
            
               
                  På Kommissionens vegne
               
               Karmenu VELLA
               
                  Medlem af Kommissionen
               
            
         
         
            (1)  EUT L 313 af 28.11.2015, s. 1.
         
            (2)  Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).
      
      
         
            BILAG
            
               OPLYSNINGER OM MELLEMSTORE FYRINGSANLÆG OMFATTET AF DIREKTIV (EU) 2015/2193
            
            
               Bemærk: Forpligtelsen til at indsende de krævede oplysninger senest januar 2021 går forud for behovet for godkendelse eller registrering af bestående mellemstore fyringsanlæg. På denne baggrund vil medlemsstaterne, når de færdiggør rapporten, skulle basere sig på de data, der er tilgængelige på det pågældende tidspunkt. I de tilfælde, hvor de endnu ikke har tilgængelige oplysninger, færdiggøres rapporten under anvendelse af de bedste skøn. Af disse årsager skelnes der mellem nye og bestående anlæg og anlæg med en indfyret termisk effekt over og under 20 MW.
            
               DEL 1
            
            
               Anlægskategorier
            
            I denne tabel er anført de kategorier af anlæg, der skal anvendes ved afgivelse af de oplysninger, der kræves i henhold til del 2 og 3 (1).
            
                        1.1.Nye fyringsanlæg eller bestående fyringsanlæg
                     
                     
                        Jf. definitionen i artikel 3, nr. 6 og 7, i direktiv (EU) 2015/2193
                     
                  
                        1.2.Kapacitetsklasser (nominel indfyret termisk effekt) (1)
                     
                     
                        
                                    —
                                 
                                 
                                    lig med eller større end 1 MW og mindre end eller lig med 5 MW
                                 
                              
                                    —
                                 
                                 
                                    større end 5 MW og mindre end eller lig med 20 MW
                                 
                              
                                    —
                                 
                                 
                                    større end 20 MW
                                 
                              
                  
                        1.3.Anlægstyper
                     
                     
                        
                                    —
                                 
                                 
                                    andet end motorer og gasturbiner
                                 
                              
                                    —
                                 
                                 
                                    motorer
                                 
                              
                                    —
                                 
                                 
                                    gasturbiner
                                 
                              
                  
                        1.4.Brændstoftyper
                     
                     
                        
                                    —
                                 
                                 
                                    biomasse i fast form
                                 
                              
                                    —
                                 
                                 
                                    andet fast brændsel
                                 
                              
                                    —
                                 
                                 
                                    gasolie
                                 
                              
                                    —
                                 
                                 
                                    andet flydende brændsel end gasolie
                                 
                              
                                    —
                                 
                                 
                                    naturgas
                                 
                              
                                    —
                                 
                                 
                                    andet gasformigt brændsel end naturgas
                                 
                              
                                    —
                                 
                                 
                                    blandet brændsel
                                 
                              
                  
               DEL 2
            
            
               Metadata
            
            
                        2.1. Land
                     
                     
                        Identifikation af det land, der forelægger rapporten
                     
                  
                        2.2. Kompetent myndighed
                     
                     
                        Identifikation af den kompetente myndighed, der er ansvarlig for rapporten (afdeling, adresse, telefonnummer og e-mailadresse)
                     
                  
                        2.3. Antal anlæg
                     
                     
                        Antal anlæg i hver anlægskategori
                     
                  
                        2.4. Rapporteringsår
                     
                     
                        Det kalenderår, som rapporteringen vedrører (1)
                     
                  
               DEL 3
            
            
               Emissioner, energiinput og kapacitet
            
            
                        3.1. CO-koncentrationer
                     
                     
                        Skønnet gennemsnitlig koncentration af carbonmonoxid udtrykt i mg/Nm3 ved det referenceiltniveau, der anvendes til at udtrykke emissionsgrænseværdier for det regulerede forurenende stof og tør luft for hver anlægskategori
                     
                  
                        3.2. CO-emissioner
                     
                     
                        Skønnede emissioner af carbonmonoxid udtrykt som den samlede mængde i ton pr. kalenderår, der udledes af anlæg, for hver anlægskategori
                     
                  
                        3.3. Energiinput
                     
                     
                        Skønnet samlet mængde brændsel anvendt af anlæggene udtrykt i TJ pr. år for hver anlægskategori
                     
                  
                        3.4. Samlet aggregeret kapacitet
                     
                     
                        Skønnet samlet installeret kapacitet udtrykt som summen af den nominelle indfyrede termiske effekt for alle anlæg for hver anlægskategori
                     
                  
               (1)  Eksempel på kategori: Nye kedler med en indfyret termisk effekt på mere end 5 MW og mindre end eller lig med 20 MW, som fyres med andre flydende brændstoffer end gasolie.
            
               (2)  For nye mellemstore fyringsanlæg kan den samlede nominelle indfyrede termiske effekt anvendes. (1)
            
               (3)  Fortrinsvis 2019. Er det ikke muligt, 2018.